ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2023

# RAPORT DE SPECIALITATE

la proiectul de hotărâre privind închirierea prin licitație publică a unor suprafețe de teren,

proprietatea publică a Municipiului Câmpulung Moldovenesc

în vederea amplasării unor instalații de agrement

 **INIŢIATOR PROIECT DE HOTÃRÂRE:**

####  Primar, Negură Mihăiță

Analizând proiectul de hotărâre, precizez următoarele:

În vederea dezvoltării activităților cu impact atât din punctul de vedere al pieței (locale) a muncii, cât și din punctul de vedere al dezvoltării activităților turistice colaterale a fost analizată și se propune extinderea activităților prin montarea unor instalații de agrement.

Amplasarea instalațiilor și amenajările propuse au drept scop desfășurarea de activități recreative și distractive.

Astfel, se propune închirierea unei suprafețe totale de 225 mp destinată amplasării unei tiroliene, o *praștie umană* și balon cu aer cald.

Suprafața totală de 225 mp teren este proprietatea publică a Municipiului Câmpulung Moldovenesc și este situată în strada Izvorul Alb, la domeniul schiabil Rarău.

Pentru instalația de tiroliana se propune un traseu cu plecarea de la stația de telegondolă de la cota 1220 m (intermediară). Punctul final, coborârea – în zona clădirii garaj ratrak de la baza pârtiei Rarău.

*Tiroliana* va avea o lungime de minim 3.100 m. În cazul în care ofertantul dispune de alt amplasament (asupra căruia face dovada unui drept real prevăzut de legislație, în vederea autorizării lucrărilor) poate realiza extinderea traseului, în baza acordului și autorizațiilor prevăzute de legislație.

Identificarea amplasamentelor destinate pilonilor tirolienei:

* 25 mp, situați în intravilan, parte din terenul înscris în CF 41150 Câmpulung Moldovenesc
* 25 mp situați în extravilan, parte din terenul înscris în CF 41148 Câmpulung Moldovenesc

*Praștia umană* este o instalație formată din stâlpi metalici sau de lemn special concepuți, corzi speciale (concepute pentru bungee jumping), în funcție de greutatea fiecărui client (utilizator), echipamente tip ham, etc.

Amplasament: în zona stației de telegondolă de la cota 1220 m (intermediară).

Identificarea cadastrală: 75 mp teren situat în extravilan, parte din terenul înscris în CF 41148 Câmpulung Moldovenesc.

Terenul destinat amplasării *balonului cu aer cald* în zona parcării de la baza pârtiei Rarău.

Identificarea cadastrală: 100 mp teren situat în intravilan, parte din terenul înscris în CF 41150 Câmpulung Moldovenesc.

Construirea, amenajarea și punerea în funcțiune a instalațiilor și echipamentelor sunt exclusiv în sarcina chiriașului, iar funcționarea acestora se realizează după obținerea avizelor/acordurilor și autorizațiilor necesare desfășurării acestui tip de activități. Asigurarea personalul specializat și autorizat pentru operarea instalațiilor sunt în sarcina ofertantului.

În sarcina autorității locale este asigurarea folosinței netulburate a terenurilor pe toată durata închirierii și angajamentul a nu realiza investiții similare (tiroliană, praștie umană și balon cu aer cald) la amplasamentul reprezentat de domeniul schiabil Rarău I, pe întreaga durată a contractului de închiriere.

Modalitatea de acordare a închirierii este procedura închirierii prin licitație publică, în conformitate cu prevederile legislației specifice – OUG 57/2019 privind Codul administrativ, cu modificările și completările ulterioare.

Conform raportului de evaluare elaborat, prețul de pornire pentru chiria lunară este de 985 lei. Pe lângă această chirie se propune un cuantum de 3 % din încasările rezultate în urma vânzării tichetelor la instalații.

Investiția va avea impact social atât din punctul de vedere al pieței (locale) a muncii, cât și din punctul de vedere al dezvoltării activităților turistice colaterale. Pentru funcționare, atât pe timp de iarnă, cât și de vară, va fi angajat personal calificat și autorizat ce va fi remunerat corespunzător;

Paralel cu funcționarea pârtiei și a instalației de transport pe cablu prin realizarea instalațiilor de agreement se vor dezvolta și activitățile sportive, comerciale și turistice în zonă. Aceste activități duc la realizarea de investiții noi din zonă, sunt generatoare de locuri de muncă și de venituri la bugetul local.

Închirierea imobilelor disponibile constituie o sursă permanentă și sigură de venituri pentru bugetul local.

Notă: Suprafața de teren, de 225 mp, nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu este grevată de sarcini și nu face obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**Istrate Luminița | **Serviciul patrimoniu****Șef serviciu,**Niță Luminița |